Darius syntyi Rubiškessa, silloisen Venäjän keisarikunnan Kaunasin kuvernementin alueella. Hän muutti perheensä kanssa Yhdysvaltoihin vuonna 1907. Hän liittyi Yhdysvaltain armeijaan vuonna 1917 Yhdysvaltain lähdettyä mukaan ensimmäiseen maailmansotaan ja vaihtoi sukunimensä muotoon Darius. Hän palveli puhelinoperaattorina Ranskassa. Darius palasi Liettuaan vuonna 1920 ja liittyi Liettuan armeijaan, jonka sotilaskoulusta hän valmistui seuraavana vuonna. Hän oli mukana järjestämässä Klaipėdan kapinaa vuonna 1923. Liettuassa ollessaan hän hankki myös lentolupakirjan.